تغذية ديال القلب مكتحصلش لا تحصل فذلك الهدى انما يقع لاوليائه المتقين هذه التقوى اذن هاد الحالة لي تكلمت عليها هاد المراحل ديال السير وهاد الطريقة ديال الإقلاع في السير الى اله عز وجل كيفاش نحققوها؟ ربي عطانا قلنا من قبل يعني في الحصة السابقة ربي سبحانه وتعالى عطانا المراحل وعطانا الخطة المنهجية عطانا
ديال الخدمة هدى للمتقين من هم؟ الذين يؤمنون بالغيب. اول شيء عندك عندك تمشي تنساي. في اللحظة لي تبغي تقراي القرآن الغيب. ما معنى الغيب؟ ان هذا الكلام الذي اقرأه كلام
رب العالمين را حنا كنساو وكيبدا يتخيل لينا بأن القرآن مجموعة ديال الوراق هذا معنى سيء هاد القرآن لي كيسميوه بزاف ديال الناس كيقولو القرآن عطيني القرآن شريت قرآن بعد قرآن حاط فين حاط القرآن هذا ليس بالقرآن
هداك سميتو المصحف فرق كبير بين المصحف والقرآن المصحف هو الكتاب اللي مكتوب فيه القرآن مصحف من الصحف يعني لوراق فليس بالقرآن انما هو مصحف ولذلك ربي تعالى قال ان هذا لفي الصحف الاولى في في ماشي هو براسو الصحف لا هاد الكلام هو في وسط هاديك الصحف
فالمصحف يتضمن القرآن وليس بالقرآن هو غي وراق اذن فيناهو القرآن القرآن هاد كلمة قرآن المعنى ديالها بالعامية ديالنا هي القراية. القراية هذا مصدر قرآن. يعني جاي من القراءة فإذا لما نبدا اللسان يخدم وينطلق وتقولي الحمدلله رب العالمين دابا عاد كيبدا القرآن هذا هو القرآن
فانما القرآن ما يقرأ من كلام الله جل وعلا اذا قرأ كان قرآنا ولذلك سماه الله تعالى القرآن ماشي تقرا ويقول لك ربي تعالى راه النور ديالو والبركة ديالو ما كتشعل حتى يتقرا
واحد العدد ديال الناس يدير ستين حزب يعني بواحد الشكل صغير ويعلقها ولا يديرها فحيط ما غتنفعو والو ابدا را هي تما معلقة ايلا مقريتيش وشعلتي القلب بالقراية لن يكون لك قرآن. لأن داكشي لي معلقة ماشي القرآن. صحيفة
فيها القرآن فوقاش غادي يبدا القرآن؟ ملي يبدا اللسان كيخدم. فديك اللحظة كيشعل الضو تماما يعني ولله المثل الأعلى بحال الكهرباء الكهرباء اللي عندنا في الدار عندنا ديال الضو ها هي مركبة
متفقين ولكن باش تشعل البولة ولا تشعل الثرية خصني نمد يدي للقرص ديال الضو ونشعل الى مشعلتيش راه كاين الضو متافقين كاين الضو. ولكن مكتشوفي نتي ضو خدم يدك وزطم على ديك النقشة ديال الضوء فإذا به كيشعل الضوء. آنئذ عندك الضوء
لأن الضوء نور شكون اللي كيشوف الضو فالسلك ديال النحاس وهو دايز لا يرى ما كيتشافش فإذا النور النور حتى يشعل يعني حتى كيوقع تماس كهربائي وكيشعل النور. هاد التمس سنة خصني نخدمو
ولذلك ربي تعالى كيقولك ها القرآن هو عندكم في الصحف وفي الصدور وخا بنادم حافظ كتاب الله تعالى عن ظهر قلب ها هو فقلبو ويلا ما بداش اللسان وبدا القلب كيدير الحركة ديال الذكر راه حتى هو بحالا عندو ورقة. صافي. ورقة بحال الشريط. كاسيط. بحال الشريط. ها هو محطوط ميكة بلاستيك
ولكن فوقاش كيبدا يعطي لما كديري سميتو الشريط في المسجلة وتزطميه على ديك البوطونة وتبدا خدام تما تبداي تسمعي القرآن والا قبل ذلك فهو مجموعة ديال الميكا البلاستيك والسلام كذلك حتى هذا الذي يحفظ القرآن كاملا او بعضه او بعض السور كبار ولا صغار وهو في قلبك
ما عندو حتى شي قيمة فديك اللحظة ماشي القرآن اللي ما عندوش القيمة طبعا الله عز وجل يعني كتابه اعلى ولكن يعني ما عندو اثر فالقلب ديالك وما عندكش شي
زايدة بداك الحفظ لي عندك حتى يبدا يخدم. قبل العمل لا شيء. ولذلك يمكن تلقاو واحد او واحدة. او واحدة حافظة القرآن كله او بعضه ولكن على غير دين ولا خلق. كتلقاه مفلس
ما نفعوش القرآن لا ما نفعوشاي الشكل ديالو باش تعامل هو مع القرآن الكريم اما القرآن حينما يتخذ للذكر لما كيشعل نقلب به وينطلق انما يكون ان اذ نورا لصاحبه ان او قاد فتيل قلبه
صادقا راجيا طالبا ولهذا كما تكلمنا مرارا وتكرارا هاديك الآية ديال النور خص كلشي الناس يحفظوها. الله نور السماوات والأرض آية عجيبة جدا كما قال ابن عباس رضي الله عنه وابي بن كعب رضي الله عنه وغيرهما من الصحابة والتابعين ان ربي تعالى كيمتل لينا بها علاقة القلب ديال المومن مع القرآن
بحال العلاقة ديال القنديل بالزيت او بالبترول لي كيشعلو فهذا القنديل انما يشتعل اذا اتصل الزيت به ثم شعلت الوقيدة ما اللي هي نار الإيمان اما القلب ما فيه جمر ما شاعلش كب عليه الزيت حتى يعيا يغرق لا شيء
فإذا مسته النار نار الإيمان كيولي ديك الساعة نور على نور. نور على نور الزيت الذي هو زيت القرآن الذي هو كلام الله جل وعلا يكاد زيتها يضيء ولو لم تمسسه نار
فإذا اذا مسته النار المقصود بالنار هنا نار الإيمان يعني ديك الحرارة ديال الإيمان كيكون نور على نور يهدي الله لنوره من سبحانه جل وعلا هنا اذن ما خصش يغيب عليا الحقيقة ديال الغيب في ان هذا القرآن كلام الرحمان
هاد المعنى الغيبي الأول لي كنفتح به القرآن الكريم. اما الى بقى عقلك غي فلوراق او فلخط او فهاد يعني الطبعة د القرآن كفاش داير او وملهي غير مع ديك الطريقة د الكتبة او يعني بقا عقلك محصور في الصحف. في الصحف راه مكاين والو
خاص القلب ديال الانسان ملي يبدا يقرا في الصحيفة ديال المصحف يخرج من دوك لوراق ويمشي مع الآيات لأن شوية الآيات هما علامات بلاك يعني علامات بحال هادوك العلامات ديال الطريق ديال كود لارض بحال هادوك بالضبط
راه كتوصلك كتقولك دوز من هنا تبع من هنا دور من هنا طلع هادي رد بالك هنا فإذا بك كتوجد بأنه بينك لواحد الجيه لله عز وجل. لأن الآيات في كتاب الله كلها علامات معرفة لله. لأن رب العالمين هو اللي كيتكلم معاك
لأنه كلام الله عز وجل فهذا هو الغيب الاساس الذي به نبدأ في قراءة القرآن. الذين يؤمنون بالغيب. القرآن هدى هدى للمتقين ولكن اللي كيآمنو به يؤمنون بانه كلام الرحمان
انزله الله جل وعلا من فوق سبع سماوات شيء عظيم جدا. اذن اللحظة لي كتبداي تقراي فيها القرآن الكريم تعرف شني كيوقع. لما تاخدي هاد المعنى وتركبي عليه وتنطالقي به
كيوقع ان الإنسان اذا وهو في الأرض لي هي كرة ارضية. يعني ترابية كيحصلو واحد الاستحضار كيحضر فالقلب ديالو واحد المعنى. وهو ان هذا الكلام الذي تنطقين به الآن الساعة كلام
تكلم به الله الله الذي في السماء سبحانه وتعالى. فوق سبع سماوات رب الكون الذي خلق كل شيء وقدره تقديرا الذي سبحانه وتعالى خلق كل شيء وكان على كل شيء وكيلا. يعني كلشي ربي تعالى مقابلو. الحي القيوم سبحانه وتعالى. لا يوجد شيء
يقع بغير علمه ولا بغير اذنه هاد الملك العظيم رب السماوات والأرض هو لي عطاك هاد الكلام تكلم بيه هو سبحانه تكلم بيه وقالك عاودي تكلمي بيه نتي شوف هاد المعنى العجيب حقيقة
تكلم الله تعالى بالقرآن القرآن كلام كلام الرحمان تكلم به حرف حرف هاديك الحروف اللي كتقراي حرف حرف راه تكلم بها الله تعالى وعطاك اذن ندى اذن عجيب عطاك الاذن باش تكلمي بيه حتى نتي. كترددي الكلام لي تكلم به الله تعالى قبلك
العجيب شيء عجيب فعلا فكيحصل التجاوب بين قلب العبد ورب العبد سبحانه وتعالى يحصل التجاوب بين هاد القلب وبين مول القلب لي مالكو وخالقو لي هو الرحمان رب السماوات والأرض
فين باقي ديك الساعة يحس بنادم بالهم ولا بالغم ولا بالتراب ولا بالأرض ولا بالكرة الأرضية ولا بالدنيا كلها كاع ولا بالكون كلو مادام القلب اتصل برب الكون اشنو يسوي
اذا اتصل الانسان برب الكون لا يبقى للكون كله اثار في قلب العبد. يفنى عن كل شيء الا عن الله جل وعلا فيشاهد من جلاله وجماله سبحانه وتعالى ما يأنس به القلب
يعمر الوجدان بالايمان. كيبدا يعني الاحساس ديال الانسان كيعمر كيعمر بالايمان العبد اذا في هذه اللحظة وقد اتصل بالغيب لأنه انطلقتي من الإيمان بالغيب لأن هاد الكلام ديال الله صافي
اتصل بالغيب ما كيبقاش التراب والأشياء والأحجار معمرة لك من خوك. الإتصال الآن بالغيب لأن الله سبحانه وتعالى هو عالم الغيب والشهادة ارب الغيب والشهادة وهو سبحانه وتعالى غيب سبحانه وتعالى لأنه قال لا
وهو يدرك البصار ولكن قلب العبد المومن كيولي كيشوف يطل على عالم الغيب من خلال ابواب القرآن ماشي من الخيال والأوهام والكذب والخزعبلات والدجل الذي قد يكون عند بعض الدجالين والخرافيين كلا
ولكنه يطل على عالم عالم الغيب بعين البصيرة. ويشعر بوجوده كتحسي فعلا كأنك كتشوفي بعينيك عالم الغيب لماذا